हाई-बर्ड ने साइकिल के 40 मॉडल्स उतारे
आधार संस्था ने बांटा 70 जरूरतमंदों को राशन
लुधियाना| सफारीग्रुप की कंपनी हाई-बर्ड ने साइकिल के 40 नए मॉडल मार्केट में उतारे हैं। ग्रुप के सीएमडी आडी शर्मा ने शनिवार को चंडीगढ़ रोड स्थित रिर्सोट में लॉन्च किया। उन्होंने बताया कि दो दशक पहले हाई-बर्ड की शुरुआत के बाद से ही कंपनी ने हर तीन माह बाद जेन-नेक्स्ट स्टाइल के बाइ साइकिल्स को लॉन्च करने की परंपरा कायम रखी हुई है। इस नई रेंज में नए रंग, लेटेस्ट और आधुनिक डिजाइन वाले बाइसाइकिल शामिल हैं। शर्मा ने बताया कि हाई-बर्ड देश का एकमात्र ऐसा ब्रांड है, जिसे पेरिस और जिनेवा में लगातार दो साल इंटरनेशनल क्वालिटी अवार्ड से सम्मानित किया जा चुका है। उन्होंने बताया कि कंपनी के अब तक 150 मॉडल्स मार्केट में उपलब्ध हैं। ग्रुप के चेयरमैन सुरेश शर्मा और बिजनेस डायरेक्टर जतिन शर्मा ने बताया कि विश्व स्तरीय प्रोडक्ट्स सुनिश्चित करने के लिए उन्होंने अपने पेंट प्लांट को लेटेस्ट टेक्नोलॉजी से उन्नत किया है। इन मॉडल्स को डिजाइन करने वाली दिव्या शर्मा ने कहा कि लेटेस्ट ग्राफिक्स, कलर्स, आकर्षक लुक और उच्च क्वालिटी वाली नई रेंज मार्केट में अपनी पहचान बनाने में काफी है।
bho_Deva hin_Deva hin_Deva